Šv. Tado vienuolynas

Šv. Tado vienuolynas arba Ghara Kelisa (, ) − armėnų vienuolynas Irane, Vakarų Azerbaidžane, 20 km į pietus nuo Makaus (Maku) miesto.

Legenda byloja, kad vienuolyno vietoje palaidotas apaštalas Judas Tadas, o 68 m. toje vietoje pastatytas vienuolynas. Pirmieji duomenys apie vienuolyną datuojami VII a.

Vienuolynas išsidėstęs kalnuotoje vietovėje. Pagrindinė soboro dalis pastatyta 1329 m., po to, kai 1319 m. įvykęs žemės drebėjimas sugriovė senąją. Dauguma vienuolyno pastatų pastatyti XIX a., kai vienuolynas buvo restauruotas Irano princo Abaso Mirzos pastangomis.

Vieną kartą metuose (liepos pradžioje) vienuolyne vyksta pamaldos, sutraukiančios armėnų tikinčiuosius iš viso Irano.

2008 m. Šv. Tado vienuolynas įtrauktas į Pasaulio paveldo sąrašą, kartu su Šv. Stepanoso vienuolynu ir Dzordzoro koplyčia (kiti du Armėnijos architektūriniai paminklai, esantys toje pačioje provincijoje).

Nuorodos 

Šv. Tado vienuolynas (anglų k.)

Irano statiniai
Krikščionių vienuolynai
Nematerialusis pasaulio paveldo sąrašas